Ministru kabineta rīkojuma projekta **„Par valsts nekustamo īpašumu nodošanu pašvaldību īpašumā”** sākotnējās ietekmes novērtējuma ziņojums (anotācija)

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums |  Publiskas personas mantas atsavināšanas likuma 43.pants (attiecas uz Ministru kabineta rīkojuma projekta 1.punktu) un 43.pants un pārejas noteikumu 3.punkts (attiecas uz Ministru kabineta rīkojuma projekta 2.punktu). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Pēc Lauku atbalsta dienestā un Valsts meža dienestā notikušās optimizācijas un reorganizācijas Ministru kabineta rīkojuma projektā „Par valsts nekustamo īpašumu nodošanu pašvaldību īpašumā” minētie nekustamie īpašumi vairs nav nepieciešami valsts pārvaldes funkciju veikšanai. Saskaņā ar Ministru kabineta 2009.gada 7.aprīļa noteikumu Nr.300 „Ministru kabineta kārtības rullis” 5.pielikumu Ministru kabineta rīkojuma projektam ir pievienoti nekustamo īpašumu tiesības apliecinošie dokumenti, kuros redzams, ka Balvu novada pašvaldībai nododamo īpašumu zemes īpašnieki ir privātpersonas, kā arī:1) Balvu novada domes 2014.gada 13.februāra lēmums (prot. Nr.2 47.§) „ Par valsts nekustamo īpašumu Ezera ielā 37B, Balvos pārņemšanu” par to, ka nekustamie īpašumi ir nepieciešami pašvaldībai deleģēto funkciju veikšanai – sekmēt saimniecisko darbību un veicināt bezdarba samazināšanos, kas ietver šādas darbības: garāžās Balvu novada pašvaldības aģentūra “’'SAN-TEX”’ glabās zāles pļaušanas minitraktorus, krūmgriezējus, sētnieku darba rīkus – slotas, lāpstas –, kā arī komunālo tehniku – ielu un laukumu uzkopšanas aprīkojumu, traktortehniku un pašvaldības vieglo autotransportu un, lai sekmētu uzņēmējdarbību un veicinātu bezdarba samazināšanos, iespēju robežās novada iedzīvotājiem tiks iznomāta pļaušanas tehnika vai arī sniegti zāles pļaušanas pakalpojumi pilsētas robežās, ziemas mēnešos tiks tīrīti  pašvaldības ceļi un ielas, daudzdzīvokļu māju pagalmi un piebraucamie ceļi pie uzņēmumiem un individuālajām mājām;2) Rēzeknes novada domes 2013.gada 21.novembra lēmums (prot.Nr.28 28.§) „Par Rēzeknes novada domes 2012.gada 16.augusta lēmuma „Par zemes vienības ar kadastra apzīmējumu 7880 004 0211 piekritību valstij būvju uzturēšanai Pušas pagastā” atzīšanu par spēku zaudējušu”, ar kuru noteikta zemes vienības (zemes vienības kadastra apzīmējums 7880 004 0211) zem būves piekritība pašvaldībai, un 2013.gada 21.novembra lēmums (prot. Nr.28 6.§) „Par valsts nekustamā īpašuma objekta „Dorotpoles klēts”, Dorotpolē, Pušas pagastā, Rēzeknes novadā, pārņemšanu” par to, ka nekustamā īpašuma objekts ir nepieciešams pašvaldībai deleģēto funkciju veikšanai – rūpēties par kultūru un, izveidojot tūrisma un muzeja objektu, sekmēt tradicionālo kultūras vērtību saglabāšanu un tautas jaunrades attīstību.Ministru kabineta rīkojuma projektā paredzēts bez atlīdzības nodot Balvu novada pašvaldības īpašumā šādus Zemkopības ministrijas valdījumā esošos valsts nekustamos īpašumus:1) nekustamo īpašumu (nekustamā īpašuma kadastra Nr. 3801 502 0066) – būvi (būves kadastra apzīmējums 3801 002 0141 017 – garāžu) – Ezera ielā 37B, Balvos, Balvu novadā;2) nekustamo īpašumu (nekustamā īpašuma kadastra Nr. 3801 502 0065) – būvi (būves kadastra apzīmējums 3801 002 0141 016 – garāžu) – Ezera ielā 37B k-1, Balvos, Balvu novadā;3) nekustamo īpašumu (nekustamā īpašuma kadastra Nr. 3801 502 0064) – būvi (būves kadastra apzīmējums 3801 002 0141 015 – garāžu) – Ezera ielā 37B k-2, Balvos, Balvu novadā;4) nekustamo īpašumu (nekustamā īpašuma kadastra Nr. 3801 502 0063) – būvi (būves kadastra apzīmējums 3801 002 0141 014 – garāžu) – Ezera ielā 37B k-3, Balvos, Balvu novadā;5) nekustamo īpašumu (nekustamā īpašuma kadastra Nr. 3801 502 0062) – būvi (būves kadastra apzīmējums 3801 002 0141 013 – garāžu) – Ezera ielā 37B k-4, Balvos, Balvu novadā;6) nekustamo īpašumu (nekustamā īpašuma kadastra Nr. 3801 502 0061) – būvi (būves kadastra apzīmējums 3801 002 0141 012 – garāžu) – Ezera ielā 37B k-5, Balvos, Balvu novadā;7) nekustamo īpašumu (nekustamā īpašuma kadastra Nr. 3801 502 0060) – būvi (būves kadastra apzīmējums 3801 002 0141 011 – garāžu) – Ezera ielā 37B k-6, Balvos, Balvu novadā;8) nekustamo īpašumu (nekustamā īpašuma kadastra Nr. 3801 502 0058) – būvi (būves kadastra apzīmējums 3801 002 0141 002 – garāžu) – Ezera ielā 37B k-8, Balvos, Balvu novadā;9) nekustamo īpašumu (nekustamā īpašuma kadastra Nr. 3801 502 0057) – būvi (būves kadastra apzīmējums 3801 002 0141 001 – garāžu) – Ezera ielā 37B k-9, Balvos, Balvu novadā.Ministru kabineta rīkojuma projektā paredzēts bez atlīdzības nodot Rēzeknes novada pašvaldības īpašumā Zemkopības ministrijas valdījumā esošo valsts nekustamā īpašuma objektu, valstij piekrītošu būvi – nedzīvojamo ēku (būves kadastra apzīmējums 7880 004 0211 001 – kūts ar pagrabu) – „Dorotpoles klēts”, Dorotpolē, Pušas pagastā, Rēzeknes novadā.Ministru kabineta rīkojuma projekts attiecas uz publiskās pārvaldes politikas jomu. |
| 3. | Projekta izstrādē iesaistītās institūcijas | Zemkopības ministrija, Balvu novada pašvaldība un Rēzeknes novada pašvaldība. |
| 4. | Cita informācija |  Ietekme uz valsts un pašvaldību budžetiem šā rīkojuma projektam nav.  Tie Ministru kabineta rīkojuma projektā esošie nekustamie īpašumi (Balvu novada teritorijā) un valstij piekritīgā būve (Rēzeknes novada teritorijā), par kuriem Ministru kabineta locekļi pieņems pozitīvu lēmumu, tiks lietderīgi izmantoti un pašvaldību teritorijā neveidosies grausti. |

*Anotācijas II, III, IV, V, VI un VII sadaļa – projekts šīs jomas neskar.*

Zemkopības ministrs J.Dūklavs

2014.03.28. 9:28

V.Grunte

67027316, Vija.Grunte@zm.gov.lv